Αθλητικός Γυμναστικός Σύλλογος Αστέρας Τρίπολης

Τμήματα του Αστέρα Τρίπολης 30px 30px Ποδόσφαιρο (Ανδρών) (Β) Ποδόσφαιρο (Γυναικών)
Ο Αθλητικός Γυμναστικός Σύλλογος Αστέρας Τρίπολης, γνωστός και ως «Αστέρας AKTOR» για εμπορικούς λόγους, είναι ελληνικό ποδοσφαιρικό σωματείο το οποίο εδρεύει στην Τρίπολη Αρκαδίας. Ιδρύθηκε στις 26 Μαρτίου 1931 και χρώματα της είναι το μπλε και το κίτρινο. Έχει ως αγωνιστική έδρα το Γήπεδο «Θεόδωρος Κολοκοτρώνης», χωρητικότητας 7.616 θέσεων και το οποίο πήρε την ονομασία του στις 21 Νοεμβρίου 2012 προς τιμήν του εθνικού ήρωα και Αρχιστράτηγου των Ελλήνων στην Επανάσταση του 1821, Θεόδωρου Κολοκοτρώνη.

Είναι η μοναδική ομάδα της Τρίπολης και του Νομού Αρκαδίας που έχει αγωνιστεί στην Α΄ Εθνική Κατηγορία. Το ανδρικό τμήμα ποδοσφαίρου του Α.Γ.Σ. Αστέρας Τρίπολης αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επωνυμία «Α.Γ.Σ. Αστέρας Τρίπολης Ποδοσφαιρική Ανώνυμη Εταιρεία» και με τον διακριτικό τίτλο «Αστέρας Τρίπολης AKTOR Π.Α.Ε.».

 Ιστορία 
 Ίδρυση και μετέπειτα πορεία (1931–2003) 
Ο Αστέρας ιδρύθηκε το 1931 στην περιοχή του σιδηροδρομικού σταθμού της Τρίπολης, ωστόσο ο αρχικός ενθουσιασμός των ιδρυτών του φαίνεται πως έσβησε γρήγορα, διότι το 1932 η ποδοσφαιρική ομάδα διαλύθηκε, όπως και άλλες της πόλης.

Την ίδια εποχή ιδρύθηκε στην Τρίπολη ο ανεπίσημος ποδοσφαιρικός σύλλογος «Κεραμεικός» από τον Μηνά Τσαβδάρη. Το 1938 ο Τσαβδάρης αποφάσισε να ενεργοποιήσει πάλι τον ανενεργό Αστέρα, εντάσσοντας σε αυτόν τους ποδοσφαιριστές του Κεραμεικού. Έτσι από το 1938 ξεκίνησε ουσιαστικά η ποδοσφαιρική παρουσία του Αστέρα στα αθλητικά πράγματα της Αρκαδίας.

Μετά τη λήξη του Δευτέρου Παγκοσμίου Πολέμου, ο Αστέρας επανιδρύθηκε με το όνομα «Νέος Αστέρας» και αναγνωρίστηκε στις 23 Ιουνίου 1947. Στη δεκαετία του ’50, ο Αστέρας άρχισε να συμμετέχει και πάλι στα πρωταθλήματα της ΕΠΣ Αρκαδίας, όπου έκανε ιδιαίτερα αισθητή την παρουσία του από το 1957 και έπειτα, κατακτώντας τον τίτλο του πρωταθλητή πέντε συνεχόμενες χρονιές (1958–1962).

Ο Αστέρας αγωνίστηκε για δύο χρόνια στη Β’ Εθνική, όντας η πρώτη ομάδα της Τρίπολης που συμμετείχε σε τόσο υψηλή εθνική κατηγορία και μάλιστα υπήρξε από τα ιδρυτικά μέλη της Β’ Εθνικής Κατηγορίας, με τη μορφή που τη γνωρίζουμε σήμερα, από την αγωνιστική περίοδο 1962–63.

Το καλοκαίρι του 1963, ο Αστέρας συγχωνεύθηκε με τον Άρη-Ατρόμητο, που είχε επίσης δημιουργηθεί έπειτα από συγχώνευση, έναν χρόνο νωρίτερα. Έτσι, δημιουργήθηκε ο Αθλητικός Όμιλος Τριπόλεως, που βασίστηκε πάνω στο καταστατικό του Αστέρα. Ο Όμιλος παρέμεινε στα αθλητικά δρώμενα μέχρι το 1968, όταν και διαλύθηκε με απόφαση του Πρωτοδικείου Τριπόλεως. Η νεότερη ιστορία του Αστέρα ξεκίνησε το 1978. Ο σύλλογος έχει κατακτήσει 8 Πρωταθλήματα και 3 Κύπελλα Αρκαδίας.

 Άνοδος στην Σούπερ Λιγκ, έξοδος στην Ευρώπη και περίοδος διακρίσεων 
Ο Αστέρας έως το 2003 αγωνιζόταν στις τοπικές κατηγορίες του Νομού Αρκαδίας, με εξαίρεση τις χρονιές 1989 και 1991 που είχε προβιβαστοεί στη Δ΄ Εθνική.

Από το 2003 άρχισε μια ξέφρενη ανοδική πορεία που τον έφτασε ως την Α΄ Εθνική Κατηγορία (Σούπερ Λιγκ) στην οποία αγωνίζεται και στις μέρες μας. Τη 12η Μαΐου 2007, στα πλαίσια της 30ής αγωνιστικής του πρωταθλήματος Β΄ Εθνικής και μετά την εκτός έδρας νίκη επί της Καλαμάτας με 2–1, ο Αστέρας εξασφάλισε μαθηματικά την άνοδο στη Σούπερ Λιγκ, ανεβαίνοντας από το 2004 που αγωνιζόταν στη Δ΄ Εθνική κάθε χρόνο και μια κατηγορία.

Στις 7 Οκτωβρίου 2007 πέτυχε το πρώτο του τέρμα και παράλληλα την πρώτη του νίκη στην πρώτη τη τάξει κατηγορία και μάλιστα εναντίον του Παναθηναϊκού. Κατάφερε να νικήσει εντός έδρας τον Ολυμπιακό, τον Παναθηναϊκό, την ΑΕΚ, τον ΠΑΟΚ και τον Πανιώνιο, αποδεικνύοντας τη δυνατότητά του να συναγωνιστεί επάξια τους μεγάλους συλλόγους και να εδραιωθεί στην πρώτη εθνική κατηγορία. Είχε πολύ καλή πορεία στο πρωτάθλημα και κατέκτησε τελικά την 7η θέση, χάνοντας την είσοδο για τα πλέι-οφ την τελευταία αγωνιστική.

Το 2011 τερμάτισε στη 14η θέση και βαθμολογικά υποβιβάστηκε στη Φούτμπολ Λιγκ, όμως η τιμωρία του Ηρακλή με αποβολή από το πρωτάθλημα της Σούπερ Λιγκ 2011–12 λόγω πλαστών εγγράφων φορολογικής και ασφαλιστικής ενημερότητας, κράτησε αρχικά την ομάδα της Τρίπολης στην κατηγορία. Όμως ο Αστέρας ενεπλάκη σε μια υπόθεση δωροδοκίας με εμπλεκόμενους τον τότε πρόεδρο του Γιώργο Μποροβήλο και τον τότε πρόεδρο του Ολυμπιακού Βόλου Αχιλλέα Μπέο (η κατηγορία ήταν ότι ο πρόεδρος του Αστέρα δωροδόκησε με το ποσό των 500.000 ευρώ τον ομόλογό του στην ομάδα του Βόλου, για να εξασφαλίσει τη νίκη στον μεταξύ τους αγώνα την περίοδο 2010–11) και η Πειθαρχική Επιτροπή της Σούπερ Λιγκ τιμώρησε τον αρκαδικό σύλλογο με υποβιβασμό κατά μια κατηγορία και χρηματική ποινή 300.000 ευρώ. Η Επιτροπή Εφέσεων όμως της ΕΠΟ αθώωσε τόσο την ομάδα όσο και τον πρόεδρό της Γιώργο Μποροβήλο και ο Αστέρας παρέμεινε τελικά στην κατηγορία.

Την περίοδο 2011–12 ο Αστέρας μετά από εξαιρετική πορεία τερμάτισε 6ος στο πρωτάθλημα, στην καλύτερη, μέχρι τότε, θέση στην ιστορία του. Την επόμενη χρονιά (2012–13), εξαιτίας της αδυναμίας της ΑΕΚ να εξασφαλίσει αδειοδότηση, ο Αστέρας συμμετείχε για πρώτη φορά στην ιστορία του στις ευρωπαϊκές διασυλλογικές διοργανώσεις.

Η περίοδος 2012–13 κρίνεται ως μία από τις πλέον επιτυχημένες στην ιστορία του συλλόγου, καθώς ο Αστέρας κατάφερε να φτάσει για πρώτη φορά στην ιστορία του μέχρι τον τελικό του Κυπέλλου Ελλάδας, όπου ηττήθηκε στην παράταση από τον Ολυμπιακό (1–3). Στο Πρωτάθλημα (2012–13) πέτυχε μια από τις μεγαλύτερες διακρίσεις στην ιστορία του, τερματίζοντας στην 3η θέση στην κανονική διάρκειά του (και στην 4η στα πλέι οφ), εξασφαλίζοντας για δεύτερη φορά την έξοδο του στην Ευρώπη. Στο πρωτάθλημα της περιόδου 2013–14 τερμάτισε στην 5η θέση, εξασφαλίζοντας για τρίτη συνεχή χρονιά τη συμμετοχή του στις ευρωπαϊκές διοργανώσεις.

Την επόμενη χρονιά (2014–15), ο Αστέρας πραγματοποιώντας μια εντυπωσιακή πορεία στο Γιουρόπα Λιγκ έφτασε μέχρι τη φάση των ομίλων, παίρνοντας την πρόκριση έπειτα από τρεις συνεχόμενες διπλές αναμετρήσεις σε προκριματικούς γύρους και πλέι οφ. Στο πρωτάθλημα της ίδιας περιόδου (2014–15) τερμάτισε 4ος στην κανονική διάρκειά του και 3ος έπειτα από τη διαδικασία των πλέι οφ, βελτιώνοντας κατά μία θέση το σχετικό ρεκόρ (ήταν 4ος την περίοδο 2012–13), εξασφαλίζοντας παράλληλα για τέταρτη συνεχή χρονιά την έξοδό του στο Γιουρόπα Λιγκ, με απευθείας συμμετοχή στη φάση των ομίλων. Στο πρωτάθλημα της περιόδου 2015–16 τερμάτισε στην 7η θέση, ενώ στο επόμενο (2016–17) κατέλαβε τη 13η. Κατά την περίοδο 2017–18, ο Αστέρας τερμάτισε στην 5η θέση, εξασφαλίζοντας ένα εισιτήριο για το Γιουρόπα Λιγκ της σεζόν 2018–19, κατά την οποία κατέλαβε την 11η θέση του πρωταθλήματος. Την σεζόν 2019–20, ο Αστέρας κατέλαβε την 7η θέση της τελικής κατάταξης και πρώτος στα πλέι άουτ. Την επόμενη σεζόν (2020–21), κατέλαβε την 6η θέση στην κανονική διάρκεια του πρωταθλήματος και εξασφάλισε την είσοδό του στα πλέι οφ. Την σεζόν 2021–22 η ομάδα τερμάτισε στην 8η στην κανονική διάρκεια και μετά τα πλέι άουτ υποχώρησε στην 9η. Την αγωνιστική περίοδο 2022–23 τερμάτισε στην 9η θέση στην κανονική διάρκεια και στην 10η μετά τα πλέι άουτ σημειώνοντας ρεκόρ ισοπαλιών στην κατηγορία σε μία σεζόν αφού είχε 16. Την σεζόν 2023–24 η κατάσταση άλλαξε προς το καλύτερο με την ομάδα να χάνει για 3 βαθμούς την είσοδο της στα πλέι οφ, ενώ μετά τα πλέι άουτ στα οποία συμμετείχε υποχώρησε στην 9η θέση. Την σεζόν 2024–25 έφτασε στα ημιτελικά του Κυπέλλου Ελλάδας όπου και γνώρισε τον αποκλεισμό από τον ΟΦΗ χάνοντας στην Τρίπολη 0–1 και φέρνοντας ισοπαλία 1–1 στο Ηράκλειο. Στο πρωτάθλημα η ομάδα τερμάτισε 8η στην κανονική διάρκεια και συμμετείχε στα νεοσύστατα πλέι οφ για ένα εισιτήρια στην Ευρώπη. Δεν κατάφερε να το πάρει και τερμάτισε στην 6η θέση βελτιώνοντας πάντως την αρχική της κατάταξη.

 Ιδιοκτησιακό καθεστώς και οικονομικά στοιχεία 
 Οικονομικά 

Μεταξύ 2007 και 2017 της παρουσίας στην Α΄ Εθνική κατηγορία, η ΠΑΕ εμφανίζει θετικό ισοζύγιο στις αγοραπωλησίες ποδοσφαιριστών (περιλαμβάνονται τα έξοδα/έσοδα για/από δανεισμούς), με αποτέλεσμα να έχει εισπράξει ποσό μεγαλύτερο των 1,9 εκατομμυρίων ευρώ. Την πρώτη τριετία υπερίσχυσαν οι αγορές, σε αντίθεση με τις χρονιές από το 2010 όπου η πλέον προσοδοφόρα πώληση υπήρξε του Γιάννου σε σύλλογο της Κίνας, για να ακολουθούν εκείνες των Αργεντίνων Μπαράλες και ντε Μπλάσις, επίσης εκτός Ελλάδας:Transfers & rumours > All transfers, transfermarkt.gr 

 Αγωνιστική περίοδος  Αγορές  Πωλήσεις  Ισοζύγιο (εκατομμύρια €) 2007–08  –1,950  0  –1,950 2008–09  –1,780  0,250  –1,530 2009–10  –0,950  0  –0,950 2010–11  –0,045  0,570  0,525 2011–12  0  0,250  0,250 2012–13  –0,024  0  –0,024 2013–14  –0,400  0,800  0,400 2014–15  0  1,200  1,200 2015–16  –0,140  4,000  3,860 2016–17  –0,330  0,500  0,170 Σύνολο  1,951

Το ίδιο διάστημα τα έσοδα από τη συμμετοχή στο Γιουρόπα Λιγκ, δηλαδή τα εγγυημένα πριμ (λόγω παρουσίας στη διοργάνωση) και τα μεταβλητά μπόνους (βάσει επίδοσης και προκρίσεων), χωρίς τις εισπράξεις εισιτηρίων κατά τους εντός έδρας αγώνες, υπερβαίνουν τα 8,5 εκατομμύρια ευρώ:

 Αγωνιστική περίοδος  Έσοδο (εκατομ-μύρια €)  Γύροι πριν τη φάση ομίλων  Φάση ομίλων β΄ προκρι-ματικός  γ΄ προκρι-ματικός  πλέι οφ  μάρκετ πουλ  συμμετοχή  από νίκες/ ισοπαλίες  κατάταξη1ος ή 2ος  πρόκριση  2012–13Financial Report 2012/13 (27.03.2014), ιστότοπος UEFA, σελ. 13/στήλη 6  Οι σύλλογοι της προκριματικής φάσης έλαβαν από 100 χιλ. € για κάθε γύρο που είχαν μετάσχει ανεξαρτήτως πρόκρισης και εκείνοι των πλέι οφ το ίδιο ποσό μόνον εάν είχαν αποκλειστεί, με το σύνολο των 500 χιλ. σε ελληνικούς να μοιράζονται: Αστέρας 200 (β΄ και γ΄), ΠΑΟΚ 200 (γ΄ και πλέι οφ), Ατρόμητος Αθ. 100 (πλέι οφ).  0,200  0,100  0,100 2013–14Financial Report 2013/14 (24.03.2015), ιστότοπος UEFA, σελ. 13/στήλη 6  Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν είχαν αποκλειστεί), με το σύνολο των 560 χιλ. σε ελληνικούς να μοιράζονται: Ξάνθη 270 (β΄ και γ΄), Αστέρας 140 (γ΄) και Ατρόμητος Αθ. 150 (πλέι οφ)  0,140  –  0,140 2014–15Financial Report 2014/15 (25.02.2016), ιστότοπος UEFA, σελ. 13/στήλη 6 και σελ. 26  Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν αποκλείστηκαν, αλλιώς αντικαθίσταται από το πολύ ανώτερο μπόνους του 1,3 εκατ. της συμμετοχής στους ομίλους), με το σύνολο των 410 χιλ. σε ελληνικούς να μοιράζονται: Αστέρας 270 (β΄ και γ΄, όχι όμως για τα πλέι οφ που επικράτησε), Ατρόμητος Αθ. 140 (γ΄), Παναθηναϊκός και ΠΑΟΚ 0 (πλέι οφ, από τα οποία προκρίθηκαν).  3,146  0,130  0,140  0  1,076  1,300  0,500  0  0 2015–16UEFA Europa League: Distribution to clubs 2015/16 in euros, ιστότοπος UEFA   5,153  –  –  –  2,228  2,400  0,525   0  0 Σύνολα  8,639  0,230  0,380  0  3,304  3,700  1,025  0  0 Ποσοστά  100%  7%  38% 43%  12%

 Έμβλημα 
Στο έμβλημα της ομάδας, το οποίο καθιερώθηκε από τη σεζόν 2020–21, διατηρήθηκε στην πιο υψηλή θέση το άστρο, με το οποίο ταυτίστηκε ο σύλλογος από το 1931, χρονολογία ίδρυσής του. Κεντρικά τοποθετήθηκε η παράσταση του αγάλματος του Αρχιστράτηγου της Ελληνικής Επανάστασης, Θεόδωρου Κολοκοτρώνη που βρίσκεται στην πλατεία Άρεως στην Τρίπολη (εκεί φυλάσσονται και τα οστά του). Η μορφή του αγάλματος εμπεριέχεται σε ασπίδα που υποδηλώνει την αποφασιστικότητα (για άμυνα). Το νέο έμβλημα συμπληρώνει η λατινική φράση "ET IN ARCADIA EGO" ("Κι εγώ στην Αρκαδία ανήκω")

 Συμμετοχές στις εθνικές κατηγορίες 
 Α΄ Κατηγορία: 19 περίοδοι (2007–08, 2008–09, 2009–10, 2010–11, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21, 2021–22, 2022–23, 2023–24, 2024–25, 2025–26)
 Β΄ Κατηγορία: 3 περίοδοι (1962, 1962–63, 2006–07)
 Γ΄ Κατηγορία: μία (1) περίοδος (2005–06)
 Δ΄ Κατηγορία: 5 περίοδοι (1990–91, 1991–92, 1992–93, 2003–04, 2004–05).

 Οι αγώνες στις ευρωπαϊκές διοργανώσεις 
Ο Αστέρας Τρίπολης εξασφάλισε για πρώτη φορά την έξοδό του στις ευρωπαϊκές διοργανώσεις στο Γιουρόπα Λιγκ της περιόδου 2012–13, όπου συμμετείχε στη δεύτερη προκριματική φάση. Στην παρθενική του εμφάνιση σε ευρωπαϊκή διοργάνωση κατάφερε να πάρει την πρόκριση για την επόμενη φάση του θεσμού απέναντι στην αζέρικη Ίντερ Μπακού στη διαδικασία των πέναλτι (4–2) στον επαναληπτικό εντός έδρας αγώνα στην Τρίπολη, καθώς οι δύο αναμετρήσεις έληξαν ισόπαλες με 1–1. Στην επόμενη φάση αντιμετώπισε την πορτογαλική Μαρίτιμο και αποκλείστηκε αήττητος (με δύο ισοπαλίες), λόγω του κανονισμού των εκτός έδρας γκολ (1–1 στην Τρίπολη, 0–0 στην Πορτογαλία).

Στη δεύτερη ευρωπαϊκή παρουσία του ο σύλλογος κληρώθηκε με τη Ραπίντ Βιέννης για τον τρίτο προκριματικό γύρο του Γιουρόπα Λιγκ (2013–14). Στον πρώτο αγώνα που διεξήχθη στην Τρίπολη ήρθε ισόπαλος με 1–1, ενώ στον επαναληπτικό στη Βιέννη ηττήθηκε με 3–1 και αποκλείστηκε από τη συνέχεια του θεσμού.

Κορυφαία στιγμή για τον σύλλογο υπήρξε η συμμετοχή στους ομίλους του θεσμού του Γιουρόπα Λιγκ την περίοδο 2014–15, αφού κέρδισε την συμμετοχή του στη φάση αυτή της διοργάνωσης έπειτα από τρεις διαδοχικές προκρίσεις στις προκριματικές φάσεις. Αρχικά κληρώθηκε για τον δεύτερο προκριματικό γύρο με τη φινλανδική Ροβανιέμι και στον πρώτο αγώνα στη Φινλανδία οι δύο ομάδες ήρθαν ισόπαλες 1–1. Στον επαναληπτικό στην Τρίπολη ο Αστέρας κατάφερε να νικήσει (4–2) για πρώτη φορά στην ιστορία του σε ευρωπαϊκό αγώνα, παίρνοντας παράλληλα και την πρόκριση για τον τρίτο προκριματικό γύρο, όπου κληρώθηκε με τη γερμανική Μάιντς. Με συνολικό σκορ 3–2 (ήττα 0–1 εκτός έδρας, νίκη 3–1 εντός) κατάφερε να ξεπεράσει και το εμπόδιο της γερμανικής ομάδας, συνεχίζοντας στα πλέι οφ της διοργάνωσης, όπου κλήθηκε να αντιμετωπίσει τη Μακάμπι Τελ Αβίβ. Στον πρώτο αγώνα στην Τρίπολη επικράτησε με 2–0 και παρά την ήττα με 1–3 στον επαναληπτικό που διεξήχθη στη Λάρνακα (λόγω των γεγονότων στη Γάζα), προκρίθηκε στη φάση των ομίλων, όπου κληρώθηκε στον 3ο όμιλο και τέθηκε αντιμέτωπος με τις Τότεναμ, Μπεσίκτας και Παρτιζάν Βελιγραδίου, τερματίζοντας στην τρίτη θέση με απολογισμό 6 βαθμούς έχοντας τρεις ισοπαλίες, μια νίκη και δύο ήττες.

Την επόμενη χρονιά 2015–16 έχοντας εξασφαλίσει ξανά την παρουσία του στη φάση των ομίλων, η ομάδα κληρώθηκε στον 11ο όμιλο και αντιμετώπισε κατά σειρά τις Σπάρτα Πράγας, Σάλκε και ΑΠΟΕΛ, καταλαμβάνοντας την τρίτη θέση πίσω από τις δύο πρώτες, με 4 βαθμούς και μία νίκη, μία ισοπαλία και τέσσερις ήττες.

Πρώτος σκόρερ στην ιστορία του συλλόγου στις ευρωπαϊκές διοργανώσεις είναι ο Αργεντινός Πάμπλο Μάτσα με 4 τέρματα.

 Περίοδος Διοργάνωση Φάση Αντίπαλος Εντός  Εκτός  Πρ. 2012–13 Γιουρόπα ΛιγκΒ' προκριματικός Ίντερ Μπακού1–1, 4–2 (πέν.)1–117px Γ' προκριματικός  Μαρίτιμο1–10–0 (ε.έ.γ.) 17px 2013–14 Γιουρόπα Λιγκ Γ' προκριματικός  Ραπίντ Βιέννης1–11–3 17px 2014–15 Γιουρόπα Λιγκ Β' προκριματικός Ροβανιέμι4–2  1–1 17pxΓ' προκριματικός Μάιντς3–10–117pxΠλέι οφ Μακάμπι Τελ Αβίβ2–01–3 (ε.έ.γ.)17px Φάση ομίλων (3ος όμιλος) Μπεσίκτας2–21–117px Παρτιζάν2–00–0 Τότεναμ1–21–5 2015–16 Γιουρόπα Λιγκ Φάση ομίλων (11ος όμιλος) Σπάρτα Πράγας1–10–117px Σάλκε0–40–4 ΑΠΟΕΛ2–01–22018–19Γιουρόπα Λιγκ Β' προκριματικός Χιμπέρνιαν1–12–3 17px

 Διακρίσεις-τίτλοι 
 Πανελλήνιες διοργανώσεις 

 Β΄ Εθνική Κατηγορία:
 Πρωταθλητής 2007
 Γ΄ Εθνική Κατηγορία:
 Πρωταθλητής 2006
 Δ΄ Εθνική Κατηγορία:
 Πρωταθλητής 2005
 Κύπελλο Ελλάδας:

Φιναλίστ 2013

 Τοπικές διοργανώσεις 
 Α΄ Κατηγορία ΕΠΣ Αρκαδίας:
 8 φορές Πρωταθλητής (1958, 1959, 1960, 1961, 1962, 1988, 1990, 2003)
 Κύπελλο ΕΠΣ Αρκαδίας:
 3 φορές Κυπελλούχος (1990, 2004, 2005).

Τουρνουά
 Τουρνουά Πανθεσσαλικού
 Νικητής 2021Ο Αστέρας Τρίπολης κατέκτησε το τουρνουά του Βόλου (10/08/2021) - filathlos.gr

 Τρέχουσα σύνθεση 
 Ποδοσφαιριστές 
.Ομάδα, ιστότοπος Αστέρα Τρίπολης ΠΑΕSquad of Asteras Tripolis, transfermarkt.gr 

 Βασική ενδεκάδα 2020–21
307x307px|εναλλ.= Σύμφωνα με το άθροισμα των λεπτών συμμετοχής σε όλες τις διοργανώσεις της τρέχουσας αγωνιστικής περιόδου.Squad > Performance data • Total 16/17, transfermarkt.gr 

 Επιτελεία 
+ Τεχνική ηγεσία Προπονητής  Μίλαν Ράσταβατς Βοηθοί προπονητή  Γιώργος Κορακάκης Δημήτρης Κωνσταντόπουλος Γυμναστής  Παύλος Γκότσης Προπονητής τερματοφυλάκων  Χρήστος Τσελιόπουλος Αναλυτής  Θοδωρής Τσιλιμίγκρας

+ Ιατρικό Επικεφαλής  Στέργιος Καρακίτσιος Γιατρός  Παναγιώτης Μπουντούρης Υπεύθυνος αποκατάστασης  Γιώργος Πριόνας Φυσιοθεραπευτές  Γιώργος Μουστόγιαννης, Παναγιώτης Τετώρος, Γιάννης Καλασούντας
+ Ομάδας Φροντιστής  Γιάννης Κατσάνης Υπεύθυνος ιματισμού  Ζάχος Παράσχος Γενικός αρχηγός  Χαράλαμπος Σκορπίδας

 Σημαντικοί ποδοσφαιριστές 
  Γιαννης Συμεωνιδης
  Γιώργος Αμπάρης
  Ηλίας Αναστασάκος
  Νίκος Αναστασόπουλος
  Βασίλης Μάντζης
  Λεωνίδας Αργυρόπουλος
  Λευτέρης Γιαλούσης
  Γιάννης Ζαραδούκας
  Γιώργος Ζησόπουλος
  Κώστας Θεοδωρόπουλος
  Ηλίας Ιωάννου
  Χρήστος Καλαντζής
  Πέτρος Κανακούδης
  Βαγγέλης Καούνος
  Μιχάλης Κλοκίδης
  Γιάννης Κοντοές
  Δημήτρης Κουρμπέλης
  Θανάσης Κωστούλας
  Αντώνης Λαδάκης  Νίκος Λαζαρίδης
  Τάσος Μπακασέτας
  Γιώργος Μπαντής
  Σωκράτης Οφρυδόπουλος
  Θανάσης Παντελιάδης
  Χρήστος Πιπίνης
  Στάθης Ρόκας
  Ηλίας Σολάκης
  Σάββας Τσαμπούρης
  Κώστας Φορτούνης
  Μιχάλης Φραγκουλάκης
  Κώστας Τριανταφυλλόπουλος
  Μιχάλης Μανιάς 
  Σωκράτης Φυτανίδης
  Μανώλης Ψωμάς
  Σαλίμ Αράς
  Λεάντρο Άλβαρες  Λούκας Βίλτσες
  Σεμπάστιαν Γκρατσίνι
  Μαουρίτσιο Καράσκο
  Σεμπαστιάν Καρέρα
  Οράσιο Καρντόσο
  Χουαν Πάμπλο Κάφα
  Πάμπλο Μάσα
  Μάουρο Μιλάνο
  Τζερόνιμο Μπαράλες
  Σεμπαστιάν Μπαρτολίνι
  Αντριάν Μπαστία
  Ισραέλ Νταμόντε
  Πάμπλο Ντε Μπλάσις
  Ματίας Ντεγκρά
  Μπρούνο Ουριμπάρι
  Φακούντο Πάρα
  Εμάνουελ Περόνε  Λούσιο Φιλομένο
  Λαουτάρο Φορμίκα
  Έντερ
  Ζεάν Κάρλος
  Μαρσελάο
  Ροζέριο Μάρτινς
  Φλάβιο
  Τσίμο Ναβάρο
  Φερνάντο Ουσέρο
  Ρουμπέν Πουλίδο
  Ρούμπεν Ράγιος
  Χακόμπο Σανθ
  Χουανίτο
  Ρούντολφ Ντουαλά
  Ντάνιελ Τσέζαρεκ
  Ζαουάντ Ζαϊρί
  Σαλόζε Ουντότζι  Λάζλο Λέντσε
  Ζολτ Μπαράνιος
  Μάρτον Φούλοπ
  Φερνάντο Μασάδο
  Ματίας Καρντάσιο
  Φριτς Εμεράν
  Ντορίν Γκόιαν
  Καλιφά Σανκαρέ
  Μάριο Μπρέσκα

 Προπονητές 
.Asteras Tripolis > History > Miscellaneous > Staff, transfermarkt.gr 

  Γιάννης Πετράκης (2004–2005)
  Λύσανδρος Γεωργαμλής (2006)
  Γιάννης Παπακώστας (2006)
  Παναγιώτης Τζαναβάρας (2006–2007)
  Πάουλο Κάμπος (2007–2008)
  Παναγιώτης Τζαναβάρας (2008)
  Κάρλος Καρβαλιάλ (2008)
  Νίκος Κωστένογλου (2008–2009)
  Μάριο Γκομέζ (2009)
  Βαγγέλης Βλάχος (2009–2011)

  Παύλος Δερμιτζάκης (2011)
  Όσκαρ Φερνάντεζ (2011)
  Οράσιο Γκονσάλβες (2011)
  Σάκης Τσιώλης (2011–2013)
  Στάικος Βεργέτης (2013–2016)
  Δημήτρης Τερεζόπουλος (2016)
  Μάκης Χάβος (2016)
  Δημήτρης Ελευθερόπουλος (2016–2017)
  Σάββας Παντελίδης (2017–2018)
  Γιώργος Παράσχος (2018–2019)

  Μπόρχα Χιμένεθ (2019)
  Μίλαν Ράσταβατς (2019–2022)
  Ηρακλής Μεταξάς (2022)
  Άκης Μάντζιος (2023)
  Μίλαν Ράσταβατς (2023–2024)
  Κλοντ Μακελελέ (2024)
  Σάββας Παντελίδης (2024–2025)
  Κρις Κόουλμαν (2025–2026)
  Μίλαν Ράσταβατς (2026–σήμερα)

 Τμήμα ποδοσφαίρου νέων 

Το διοικητικό συμβούλιο της Stoiximan Super League στις 20 Ιουνίου 2024 ενέκρινε ομόφωνα την δημιουργία ομάδας β' που συμμετέχει στον δεύτερο όμιλο της Σούπερ Λιγκ 2.«Ομόφωνη έγκριση στο αίτημα του Αστέρα Τρίπολης για ομάδα Β στη Super League 2!», άρθρο στον ιστότοπο mikriliga.com, 20 Ιουνίου 2024.

Από την αγωνιστική περίοδο 2024–2025 αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2).

 Τμήμα γυναικείου ποδοσφαίρου 

Η Εκτελεστική Επιτροπή της Ελληνικής Ποδοσφαιρικής Ομοσπονδίας στις 31 Αυγούστου 2022 ενέκρινε ομόφωνα το αίτημα του Αστέρα Τρίπολης για τη δημιουργία γυναικείου τμήματος«Ο Αστέρας Τρίπολης ίδρυσε ομάδα γυναικών στο ποδόσφαιρο», άρθρο στον ιστότοπο Gazzetta.gr, 1 Σεπτεμβρίου 2022.. Η ομάδα ξεκίνησε την πορεία της από το πρωτάθλημα της Β' Εθνικής Κατηγορίας αφού απορρόφησε το γυναικείο τμήμα ποδοσφαίρου του Άρη Τρίπολης που μόλις είχε κατακτήσει το πρωτάθλημα Γ' Εθνικής Κατηγορίας.

Από την αγωνιστική περίοδο 2023–2024 αγωνίζεται στο πρώτο τη τάξει πρωτάθλημα της Α΄ Εθνικής Κατηγορίας.

 Σύνδεσμοι φιλάθλων και στήριξη από την τοπική κοινωνία 
Παρά την σχετικά πρόσφατη εμφάνιση του Αστέρα στα ποδοσφαιρικά δρώμενα  η τοπική κοινωνία στήριξε με πάθος την ομάδα ειδικά τα πρώτα χρόνια της παρουσίας αυτής στην Σούπερ Λιγκ. Αν και ο Αστέρας δεν ήταν η ομάδα που είχε το λαϊκό έρεισμα στην Αρκαδία και στην Τρίπολη (ο Παναρκαδικός ήταν η ιστορική και πιο επιτυχημένη ομάδα) μετά την άνοδο του η κοινωνία στράφηκε προς αυτόν. Τα έργα και η αύξηση της χωρητικότητας στο γήπεδο της ομάδας έδωσαν την ευκαιρία στην πόλη να αγκαλιάσει την ομάδα και να συμμετάσχει και αυτός στην λάμψη που πρόσφερε ο Αστέρας στην πόλη με την συμμετοχή του στην Σούπερ Λιγκ. Τα πρώτα χρόνια η πόλη μαζικά υποστήριζε τον Αστέρα αφού και η ίδια η ομάδα τους αντάμειβε με νίκες κόντρα σε μεγάλες ομάδες, ευρωπαϊκές πορείες και την παρουσία στον τελικό του Κυπέλλου Ελλάδας το 2013. Η φθορά όμως του χρόνου και η καθήλωση του Αστέρα στα μεσαία στρώματα χωρίς να διεκδικεί πλέον υψηλές θέσεις κυρίως μετά το 2019 όταν και συμπληρώθηκαν 11 χρόνια παρουσίας της ομάδας στην Σούπερ Λιγκ καθώς επίσης και τα χρόνια της πανδημίας COVID-19 και η γραφειοκρατία με το νέο τρόπο απόκτησης ηλεκτρονικού εισιτηρίου, απομάκρυναν τον κόσμο με συνέπεια από τα 3.045 εισιτήρια μέσο όρο την σεζόν 2007–08 (πρώτη του Αστέρα στην κατηγορία) να φτάσουμε στα 909 εισιτήρια μέσο όρο την σεζόν 2022–23 χωρίς όμως αυτό να αναιρεί τη μεγάλη δυναμική του κόσμου του. Παράδειγμα η παρουσία 14.000 Αρκάδων στον τελικό κυπέλλου Ελλάδας το 2013 στο ΟΑΚΑ και η μετακίνηση 700 φιλάθλων το 2025 στο Ηράκλειο της Κρήτης για τον ημιτελικό Κυπέλλου Ελλάδας με τον ΟΦΗ.

Οι ενεργοί οργανωμένοι σύνδεσμοι οπαδών σήμερα είναι οι εξής:
 Tigers Club  (Asteras Tripolis Ultras) 
 Tigers Athens 
Δημιουργήθηκαν το έτος 2006 έχουν σαν έμβλημα τον Τίγρη και η κουλτούρα τους είναι να υποστηρίζουν την ομάδα της πόλης τους. Τα χρόνια της παρουσίας τους έχουν οργανώσει κοινωνικές δράσεις στη πόλη, χορεογραφίες στο γήπεδο, δημιουργία graffiti ,εκδρομές σε όλη την Ελλάδα και στην Ευρώπη. Αποκορύφωμα ήταν η παρουσία τους το έτος 2025 στον ημιτελικό Κυπέλλου  με τον ΟΦΗ όπου μετακινήθηκαν συνολικά 700 άτομα από τη Τρίπολη και την Αθήνα στη Κρήτη. Σημαντικές και οι παρουσίες τους στα Αθηναϊκά παιχνίδια όπου το τοπικό  κλαμπ δίνει το παρών.

Υπάρχει και ένα γκρουπ φιλάθλων με το όνομα: Πυρήνας Group.

 Δείτε επίσης 
 Κατάλογος ποδοσφαιρικών σωματείων Ε.Π.Σ. Αρκαδίας
 Ένωση Ποδοσφαιρικών Σωματείων Αρκαδίας

 Σημειώσεις 

 Παραπομπές 

 Εξωτερικοί σύνδεσμοι 

 Γήπεδο Αστέρα Τρίπολης, stadia.gr.
 Τρέχοντα αποτελέσματα αγώνων Αστέρα Τρίπολης

*
Κατηγορία:Αθλητικοί σύλλογοι Αρκαδίας
Κατηγορία:Ιδρύσεις αθλητικών συλλόγων το 1931
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1931